David Gerard O’Connell

**David Gerard O'Connell** (1953–2023) var en irskfødt prelat i den katolske kirke som var hjelpebiskop i erkebispedømmet Los Angeles i California fra 2015 til sin død i 2023. Han gjorde hadde tjeneste i Los Angeles-området i hele sin tid som prest.

## Liv og virke
### Bakgrunn
David O'Connell tok bachelorgrad i filosofi og engelsk litteratur ved University College Dublin i 1975 og Bachelor of Divinity fra Maynooth College i 1977. Han fullførte prestestudiene ved *All Hallows College* i Dublin. 

### Prest
Han ble presteviet for erkebispedømmet Los Angeles den 10. juli 1979 ved *All Hallows* av biskop John Joseph Scanlan av Honolulu. I 1987, mens han virket i Los Angeles, fikk han en Masters of Spirituality fra Mount St. Mary's College.

Fader O'Connell var kapellan i tre sogn i Sør-California: *St. Raymond* i Downey 1979-1983,* St. Maria Goretti* i Long Beach  1983/84, og *St. Hillary* i Pico Rivera 1984-1988. Han var så sogneprest i fire sogn i Los Angeles: *St. Frances Xavier Cabrini* og *Ascension Parish* 1988-2003, *Ascension Catholic, St. Eugene* 2004-2006, og *St. Michael*  2003-2015.

I erkebispedømmet var O'Connell også i noen perioder medlem av presterådet. Han var også medlem av prestens pensjonsstyre, *Together in Mission Board* og erkebispedømmets finansråd.

O'Connell formidlet mellom lokalbefolkningen og Los Angeles Police Department under opptøyene i Los Angeles i 1992 (utløst av Rodney King-saken) og ble da skattet som megler og fredsstifter.

### Hjelpebiskop i Los Angeles
Pave Frans utnevnte O'Connell til titulærbiskop av *Cell Ausaille* og hjelpebiskop av erkebispedømmet Los Angeles 21. juli 2015. Han ble bispeviet av erkebiskop José Horacio Gómez den 8. september 2015, medkonsekrerende var erkebiskop Blase Joseph Cupich av Chicago og biskop Joseph Martin Sartoris, emeritert hjelpebiskop i Los Angeles. O'Connell var en av tre samtidig utnevnte hjelpebiskoper til Los Angeles som ble ordinert i seremonien; de andre var Robert Barron og Joseph V. Brennan.

Gómez utnevnte O'Connell til sin biskoppelige vikar for San Gabriel Pastoral Region.

På nasjonalt nivå var O'Connell formann for underkommusjonen for *Catholic Campaign for Human Development* og medlem av Kommisjonen for rettferdighet og mennesklig utvikling i Den amerikanske katolske bispekonferanse. Han engasjerte seg særlig for migranter og for fattige; han var sjelesørger i fattige områder i South Los Angeles og ledet *Interdiocesan Southern California Immigration Task Force*, som engasjerte seg for migrantfamilier fra Sentralamerika. Dessuten angasjerte han seg i kampen mot volden i byene og var rådgiver for *Special Task Force to promote Peace in our Communities* i Den amerikanske katolske bispekonferanse. I september 2022 mottok han for sitt samfunnsengasjement utmerkelsen *Evangelii Gaudium Award* fra *St. John’s Seminary* i Camarillo.

### Død
O'Connell ble funnet død av et skuddsår i hjemmet sitt i Hacienda Heights i Los Angeles County den 18. februar 2023. Han var 69 år gammel. Politiets drapsetterforskning førte til rask arrestasjon og tilståelse.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal Pio Laghi (1922–2009) *1969
* Erkebiskop Charles Joseph Chaput, O.F.M. Cap. (1944- ) *1988
* Erkebiskop José Horacio Gómez Velasco (1951- ) *2001
* Biskop *David Gerard O'Connell* (1953–2023) *2015

## Referanser